### | | | | --- | --- | | | | | --- | | **Byråd** 29. maj 2018 Sagsnr. 710-2018-8698 Dok.nr. 710-2018-132787 Åbjørn Kjær | | 93.                 Styrelsen for Patientsikkerheds tilsyn med handicap- og psykiatriområdet 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Serviceloven § 151 og sundhedsloven § 213 |

###

**SAGENS INDHOLD**

Byrådet skal i denne sag tage stilling til Styrelsen for
Patientsikkerheds tilsyn med Favrskov Kommunes botilbud på handicap- og
psykiatriområdet.

Styrelsen for Patientsikkerhed (SfP) koncentrerer sig, i
modsætning til Socialtilsynet, som også fører tilsyn på området, udelukkende om
udførelsen af den lægeordinerede behandling og den pleje, der knytter sig
hertil. Derfor anvendes ordene behandlingstilbud og patient i Tilsynets
rapporter i stedet for botilbud og borger.

Hidtil har SfP alene ført tilsyn med kommunernes
servicetilbud til borgerne på kommunens plejecentre. Det er nu ændret, så SfP
fremover fører tilsyn med ”udvalgte behandlingssteder”, hvilket i kommunalt
regi er plejecentre, botilbud, hjemmesygeplejer, sundhedsplejen, den kommunale
tandpleje, sundhedscentre og træningscentrene. Udvælgelsen af hvem der modtager
tilsyn sker ud fra en løbende vurdering af, hvor der kan være størst risiko for
borgerens sikkerhed (patientsikkerheden).

SfP har i 2017 gennemført ét tilsyn på handicap- og
psykiatriområdet. Tilsynet er gennemført 13. november 2017 på Harebakken.

Tilsynet omfatter følgende områder:

· Patientforløb og journalføring

· Medicinhåndtering

· Generelt

· Øvrige fund.

På baggrund af tilsynet kategoriseres behandlingsstederne i
følgende kategorier:

· Ingen problemer af betydning for patientsikkerheden

· Mindre problemer af betydning for patientsikkerheden

· Større problemer af betydning for patientsikkerheden

· Kritiske forhold af betydning for patientsikkerheden.

Af SfP’s tilsynsrapport fremgår det, at der er fundet
”Mindre problemer af betydning for patientsikkerheden”.

SfP har efter tilsynet stillet krav til områderne
”Patientforløb og journalføring”, ”Medicinhåndtering” og ”Generelt”.

Under Patientforløb og journalføring fandt Nils Thygesen, at
instrukser vedrørende faglig dokumentation og livsforlængende behandling ikke
var implementeret i journalføringen. Desuden savnede Nils Thygesen en oversigt over
aftaler med behandlingsansvarlige læger samt en samlet dokumentation af
patienternes kroniske sygdomme.

I forbindelse med Medicinhåndtering fandt man et enkelte
tilfælde, hvor et præparats aktuelle handelsnavn ikke var anført på medicinlisten,
samt et tilfælde, hvor ikke-aktuel medicin var blevet opbevaret sammen med
aktuel medicin.

Under Generelt fandt Nils Thygesen, at instrukser om henholdsvis
”personalets ansvar og opgaver” samt ”patientens behov for behandling” ikke var
implementeret i journalføringen. Slutteligt fandt Nils Thygesen, at et personalemedlem
bar en fingerring i forbindelse med løsningen af en sygeplejefaglig opgave,
hvilket af hygiejnemæssige årsager ikke er tilladt.

SfP har i forbindelse med ovenstående fundet, at ni
målepunkter ikke var opfyldt. Dette har udløst 10 henstillinger fra SfP.
Styrelsen har desuden anmodet om at få tilsendt en handleplan for, hvordan
henstillingerne bliver opfyldt.

Tilsynsrapporten er vedlagt sagen som bilag. Bilaget
”Sammenfatning af konklusioner og aktiviteter - Styrelsen for Patientsikkerheds
tilsyn på handicap- og psykiatriområdet 2017” opsummerer kort indholdet af
rapporten og beskriver mere detaljeret den opfølgning, som tilsynene har
afstedkommet.

**VURDERING**

Social og Sundhed finder det positivt, at SfP vurderer
Jacobine Schou til at være i næsthøjeste kategori, og at der ikke er påpeget fejl i
forbindelse med behandlingen og plejen af borgerne.

Som opfølgning på tilsynet har ledelsen af Harebakken
fortsat deres arbejde med en struktureret implementering af den sundhedsfaglige
dokumentation. Desuden er der pr. 1. januar 2018 ansat en sygeplejerske, der
blandt andet har ansvar for dokumentationen, og som varetager den fortsatte implementering.
For nemmere at imødekomme Tilsynets krav om dokumentation, herunder oversigt
over behandlende læger og patienternes kroniske sygdomme, vil et
planlægningsmodul til områdets it system Sensum blive taget i brug i foråret
2018.

Med det formål at sikre en styrkelse af medicinområdet er
medarbejdernes kompetencer blevet afdækket, ligesom arbejdsgangene er blevet
gennemgået. Desuden er overblikket over patienternes medicin blevet forbedret
ved indførelsen af FMK (Fælles Medicinkort) på Harebakken i december 2017. For
at højne hygiejnen på stedet er instruksen herom rettet til, så det fremgår, at
ure og ringe skal tages af, når der udføres sygeplejefaglige opgaver.

SfP har modtaget den efterspurgte handleplan, som opfylder
styrelsens anmodninger. Styrelsen har herefter afsluttet tilsynet, og det
vurderes at alle henstillinger er blevet imødekommet.

Social og Sundhed har sendt tilsynsrapporten fra Styrelsen
for Patientsikkerhed i høring hos Handicaprådet. Handicaprådets høringssvar af
21. april 2018 vedlægges.

Handicaprådet bemærker, at det er væsentligt at der er
kommet et tilsyn, der fokuserer på patientsikkerheden - herunder at der er en
særlig opmærksomhed på medicinhåndteringen. Det foreslås også, at der fx
gennemføres et obligatorisk e-læringskursus omkring håndhygiejne for alle
medarbejdere. Handicaprådet udtrykker desuden stor tilfredshed med, at der
allerede er taget hånd om henstillingerne fra [adresse] og Sundhed kan bemærke, at det nye tilsyn på
socialområdet har medført et skærpet fokus på procedurer og retningslinjer
omkring håndtering af patientsikkerheden. Læringen fra det gennemførte tilsyn
udbredes løbende til de andre botilbud i Handicap og Psykiatri. Der er i
efteråret 2017 udarbejdet en instruks for håndhygiejne, der er gældende i hele
Handicap og Psykiatri og som vurderes at være dækkende for medarbejdernes
instruktion på området.

**ØKONOMI**

Ingen økonomiske konsekvenser.

**INDDRAGELSE**

SfP’s rapport og sammenfatningen af konklusioner og
opfølgning har været i høring hos Handicaprådet.

**INDSTILLING**

Direktøren for Social og Sundhed indstiller til Byrådet:

1. At Tilsynets afrapportering tages til
efterretning.

2. At indsatserne i notatet ”Sammenfatning af
konklusioner og aktiviteter – Styrelsen for Patientsikkerheds tilsyn på handicap-
og psykiatriområdet 2017” godkendes.

**BESLUTNING**

***Social- og Sundhedsudvalget, 1. maj 2018:***

Fraværende:Ingen

Indstilles godkendt.

***Økonomiudvalget, 22. maj 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Sammenfatning af konklusioner og aktiviteter - Styrelsen for Patientsikkerheds tilsyn på handicap- og psykiatriområdet 2017 | 710-2018-53047 |
| Harebakken 2017 | 710-2018-53046 |
| Høringssvar - Styrelsen for patientsikkerhed 2017 | 710-2018-108883 |